ANNE MIETTINEN Loovad imed
Tahaksin kohe alustuseks rääkida sellest,
mis vahe on võidmisel ja Jumala aul.
Kaks pisut erinevat asja üksteisest.
Ehk siis, mis on võidmine?
Võidmine võib tähendada näiteks tervendamise armuandi
ja see toimib pigem isiklikul tasandil.
Näiteks, kui keegi usklik või pastor palvetab mõne haige eest
ja see inimene saab terveks
ja siis see usklik palvetab järgmise inimese eest
ja see saab ka terveks,
siis see võib olla võidmine.
Jumala au ilmnemine on aga pisut teine asi.
Kui Jumala au ilmub mõnel jumalateenistusel,
on see väga eriline ja toimib erimoel.
Jumala au vib langeda kogu koguduse üle
või kogu piirkonna üle.
Kasvõi mõne maakonna või linna üle,
kus need teenistused toimuvad
ja iga inimene seal paigas saab puudutatud.
See ongi võidmise ja Jumala au vahe.
Inimesed saavad puudutatud Jumala väe poolt,
ilma, et keegi nende eest eraldi palvetaks.
Tegu on otseühendusega taevaga
ja just seda ongi suurte ärkamiste ajal kogetud,
kus terved linnad on saanud puudutatud
elava Jumala väe poolt.
Nii juhtus nii Walesi ärkamise ajal
kui mitmetes teistes Inglismaa ärkamistes.
Samuti apostlite aegadel.
Ka püha Patricku ajal,
kui ta läks palvetama ja Iirimaad teenima.
Iirimaa oli tuntud paganliku maana
ja kuigi paljud olid käinud seal kuulutamas,
polnud mingit võitu tulnud.
Patrick ise ei nimetanud end kunagi pühaks,
aga katolik süsteem nimetas inimesi peale nende surma pühakuks.
Neid, kes tahtsid elada Kristusele.
Nii läbis Patrickki kui Jumala kooli.
Ta oli 16-aastane Inglismaa noormees,
kelle vanemad olid misjonärid ja Jumala Sõna kuulutajad.
Kui iirlased ründasid ta kodulinna ja võtsid Patricku vangi,
viies ta endaga Iirimaale kaasa,
lõpetas ta orjuses, rügades kuskil maatalus.
Neil polnud korralikku toitugi - nad pidid sööma sigade toitu jms.
Ometi ta tegi seda tööd,
kuna võimalust koju naasemiseks ei tundunud olevat.
Kuniks ühel päeval -
ma ei mäleta täpselt, oli ta siis 23 või 24-aastane,
kuulis ta väga selgelt Jumala häält.
Patrick oli usklik noormees.
Jumal ütles:
"Su vabanemise päev on ligi, sest sadamas on üks laev ootel."
Patrick sai sellest väga julgustatud ja põgenes sealt talust.
Ta nägigi sadamas üht Inglismaa laeva
ja hüppas selle pardale.
Nii pääseski ta vabadusse.
Võiks arvata, et sellised olukorrad võivad muuta inimese kibestunuks.
Olen märganud, kuidas paljud lääne inimesed
on kibestunud palju väiksemate asjade peale,
kui see, et sind röövitakse 16-aastaselt
ja viiakse võõrale maale raskele orjatööle,
kus pole kindel, kas sa süüagi saad
ja kus koged kõike seda, mida orjad kogesid.
Mis aga Patrickuga juhtus?
Ta hakkas korraga tundma armastust iirlaste vastu.
Oma endiste orjapidajate vastu.
Ta hakkas palvetama Iirimaa eest ja jõudis otsusele,
et ta läheb kuulutama evangeeliumi oma endistele orjastajatele.
Ta läks esmalt Prantsusmaale Piiblit õppima.
Kui õigesti mäletan, oli ta seal isegi kloostris.
Kuid sõltumata sellest, mitu aastat ta ka piiblikoolis õppis -
teda ei lastud Iirimaale.
Kuid seegi oli Jumala ajastus.
Nii pääses ta täitma Jumala algset plaani
alles 40-aastasena.
Jumal lihvis ja valmistas teda.
Patrickul oli armastus ja kirg oma endiste orjastajate vastu,
kuid Patricku meelepahaks saadeti sinna hoopis üks teine mees.
Ometi juhtus nii,
et vaid ühe aasta jooksul see mees suri
ja kuna kedagi teist polnud tema asemel saata,
saadeti Patrick.
Sellest saigi alguse tema kuulutusaeg Iirimaal.
Mis põhjustas selle õnnestumise, oli see,
et Patrick uskus Püha Vaimu võimsasse väesse
ja üleloomulikesse imedesse.
Nii et, kui ta kohtas haigeid inimesi, siis ta pani oma käed nende peale
ja uskus, et Jumal seisab oma Sõna taga.
Nii ärkasid Patricku kaudu isegi mitmed surnud taas ellu.
Tema poolt korda saadetud imedest
võiks lausa ajalooraamatu kokku panna.
Kõige selle läbi võitis ta Iirimaa
tükk tüki ja linn linna haaval Kristusele.
Vaid üks mees.
Tahtsin vaid tuua selle näite, kuidas ühe inimese ustavus Jeesusele
ja Jumala Sõna täpne täitmine võib tuua esile kõiki selliseid asju.
Terved linnad said võidetud Jeesusele.
Tulles tänapäeva imede juurde,
siis meil oli Uus-Walesi osariigis üks linn,
kus ma tundsin üht prohvetlikku gruppi.
Sinna kuulus 4 naist, kellest üks oli mu oma sõbranna
ja nad said Jumalalt korralduse minna ühte maal asuvasse linna,
kus valitses tohutu põud ja linn oli nö pankroti äärel.
Poodidel puudus sissetulek,
sest põllumeestel polnud raha osta kõike vajaminevat
ja kogu majandus kannatas.
Nii andis Jumal neile naistele käsu minna sinna linna eestpalveid tegema.
Nii nad siis palvetasidki selle linna pärast.
Üks kirik avas neile ka oma uksed
ja nad palvetasid selle koguduse pastori ja vanematekogu eest.
Nad marssisid ümber selle kiriku nagu ümber Jeeriko müüri
ja õnnistasid nii seda kogudust kui kogu sealset piirkonda.
Nad kuulutasid Jumala soosingut selle piirkonna üle
ja saatana vägede taandumist sealt piirkonnast.
Sel hetkel ei juhtunud veel midagi ja läks terve aasta.
Pean siinkohal tõdema, et kahtlesin isegi,
kas nad mitte ei pinguta pisut üle ega ole ehk liiga ülivaimulikud.
Ma muidugi ei öelnud seda oma sõbrannale,
kuid mõtlesin siiski,
et nad läksid lihtsalt asjata sinna, kuna midagi ei juhtunud.
Kuniks ühe pühapäevani,
mil toimus täiesti tavaline jumalateenistus
ja kuulu järgi polnud ka pastori jutlus midagi ülierilist,
mis oleks kedagi kangesti sütitanud.
Inimesed koguduses istusid kolmes osas.
Paremal, vasakul ja saali keskel.
Pühapäevakooli jaoks olid veel eraldi ruumid.
Kõik olid mures ja hädas.
Nad kõik olid tulnud kogudusse palvetama,
et Jumal annaks nende linnale armu.
Kuniks korraga Jumal otsustas lasta oma aul
langeda selle koguduse üle.
See ongi nüüd näide Jumala aust, millest ennist rääkisin
ja kuidas see erineb võidmisest.
Vasakus tiivas istujad said üllatavalt sellise Püha Vaimu laksu,
et paljud kukkusid lausa maha ja hakkasid kontrollimatult naerma.
Keskel ja paremas tiivas olijad mõtlesid: "Mis nendega nüüd juhtus?
Täitsa hulluks läksid või?
Lihtsalt pöörlevad põrandal ja naeravad.
Me ei saa ikka kohe üldse millestki aru!"
Kuid keset kõiki neid mõtteid
otsustas Jumal ilmutada oma au ka paremale tiivale.
Jumal tabas neid kui välk ja inimesed kukkusid oma istmetelt
hakates lakkamatult nutma.
Vasak pool naeris ja parem pool nuttis.
Kõik saali keskosas istujad aga mõtlesid: "Mis toimub?
Ühed naeravad, teised nutavad, aga meiega ei toimu midagi!"
Nii kestis mõnda aega,
kuniks Jumal laskis oma aul langeda ka saali keskosa üle,
kus rahvas hakkas vahelduva eduga nutma ja naerma.
Ehk inimlikult valitses seal täielik kaos.
Kas pühapäevakooli lapsed jäid millestki ilma?
Ei jäänud.
Jumal täitis lapsedki oma väega.
Esimene pühapäevakooli klass koges Püha Vaimu puudutust
ja hakkas nägema nägemusi, olles Jumala väe all.
Pühapäevakooli õpetaja oli nii suures vaimustuses:
"Minu klass! Minu klass sai osa sellest imelisest!
Lapsed, lapsed - tulge siia!
Lähme näitame rahvale, mis meiega juhtus."
Kuid kõigis pühapäevakooli klassides juhtus see sama.
Ja kui nad siis kõik kirikusaali tulid, valitses seal täielik kaos.
Püha Vaimu kaos.
Mis siis juhtus, kui Jumala au kogu selle koguduse üle langes?
See hakkas uuendama inimesi,
nii et inimesed said terveks füüsilistest ja vaimsetest hädadest.
Seda seeõttu, et Jumala vägi tegutses nii võimsalt.
Siis polnud enam vahet, kes nuttis, kes naeris
või kas keegi oli vait või mitte.
Jumala Püha Vaim uuendas neid
ja sellest sai alguse selle linna ärkamine.
Kuulsin sellestki, et politseil sai töö otsa.
Keegi ei tahtnud enam kõrtsi minna,
vaid inimesed tulid kambakesi kirkusse,
kuna seal väidetavalt pidi toimuma midagi.
Tänu Jumalale mobiiltelefonide eest,
millega saab edastada ükskõik, millist infot!
Nii tuli sinna inimesi kokku teistestki paikadest.
Üks mu sõpradestki sõitis lausa teisest osariigist kohale,
et näha oma silmaga seda imet ja kummalist olukorda.
Kui Jumal sellisel moel muutis selle rahva alandlikuks,
kes palvetas ja oli ühel meelel koos,
siis Jumal tõi ka vihma sinna piirkonda,
mis omakorda tõi kaasa hea saagi.
Kõik see on võimalik tänaselgi päeval, kui me vaid palvetame.
Ja need prohvetid, kes seal käisid - nad tegid eeltööd selleks kõigeks.
Kas pole imeline!
Nii võime meiegi palvetada oma kodulinnade eest
ja murda läbi pimeduse jõududest.
Mis iganes linnaga ka poleks tegu - Jumala jaoks on kõik võimalik,
sest Jumal ilmutab täna oma au samamoodi kui Walesi ärkamises,
Azusa tänaval ja paljudes teistes ärkamistes.
Nii et kogu elanikkond ja piirkond võiks kogeda imelist ärkamist.
Walesi ärkamine on ehk olnud kõige silmatorkavam,
levides üle kogu maailma.
Räägitakse, et see sai alguse ühe mehe palvest
ja hüüdmisest Jumala poole.
Ühe mehe!
Eks teistestki kogudustes oli neid,
kes palvetasid ja hüüdsid Jumala poole,
mistõttu see pole alati vajalik, et kogu kogudus seda teeks.
Piisab juba ühest inimesest, kelle süda on Jeesusele valla
ja kes tõsimeeli hüüab Jumala poole,
paludes oma rahvale või linnale ärkamist.
Me sageli palume pisut valesti.
Me palume: "Too meie kogudusse ärkamine!"
Mitte naaberkogudusse.
"Too meie kogudusse ärkamine!
Too see selliselt nagu meie seda tahame."
Kuid need asjad ei käi nii.
Jumal peab saama ärkamise toomiseks vabad käed,
et Ta saaks äratada meid selliselt nagu Tema seda soovib.
Mõni soovib vaikset ärkamist.
Kuid ärkamine tuleb alati suure käraga,
sest kuidas sa muudmoodi kedagi äratad?
Kui sa ei pane hommikuks äratuskella helisema,
et tööle jõuda,
siis vaevalt sa ise ärkaksid.
Vaid üksikutel on alateadvuses äratuskell,
mis ütleb: "Pean tõusma kell 7 või 9."
Nii et nii palju siis Jumala au ja võidmise erinevustest.
Jumala aus on otseühendus taevaga, kus vaheriie on kõrvaldatud
ja kus Jumala annid saavad hakata toimima.
Nii et imesid sünnib ümberringi.
Ehk lihtsamalt öeldes -
võidmine avaldub mõne inimese kaudu
ja Jumala au avaldub Jumala Vaimu võimsa ligioluna
laiemas kontekstis,
tuues kaasa piiritul hulgal Jumala imesid.
Ehk siis see ei piirdu vaid ühe või kahe inimesega,
vaid paljud inimesed saavad korraga puudutatud.
Ja Püha Vaimu töö hakkab ilmnema ka üldises mõttes.
Igakord, kui Püha Vaim hakkab tegutsema,
käib sellega kaasas ka ilmutuse vaim.
Inimesed näevad ilmutusi ja nägemusi.
Nagu Piiblis ja ka Joeli 3:1 on öeldud:
"Teie noored mehed näevad nägemusi
ja teie vanemad uinuvad unenägusid nähes."
Lähis-Idas on unenägude teema täiesti tavaline.
Olen lugenud mitmeid elulugusid Araabiamaades pääsenute kohta,
olid nad siis usklikud või mitte.
Kuid Issand hoiatas neid unenägude kaudu
või ilmus neile unenäos,
mistõttu unenäod on väga oluline osa meie vaimsest elust.
Uskmatudki näevad unenägusid.
Unenäod on sageli sümboolsed,
mistõttu on oluline tunda Jumala Sõna,
kus Jumal räägib sageli samuti sümboolselt.
Jeesuski kasutas oma näidetes sümboleid.
Kui me aga ei tunne Piiblit,
jäävad Jumala viited nende sümbolite kaudu meile võõraks.
Jumal ilmutab end meile me unenägudes.
Piibel ütleb, et Ta annab oma armsatele unes,
ehk siis Ta õpetab neid öiste unenägude kaudu.
Taaniel nägi öösiti und ehk Piibli sõnul nägemusi.
Joosepilegi ilmus Jumal nägemuses või õigemini unes.
On olemas tavalisi unenägusid,
mida kutsutakse ka pizza-unenägudeks.
Ehk siis, kui sööd õhtul valet või rasket toitu,
toob see endaga kaasa ka imelikke unenägusid.
On ka psühholoogilisi unenägusid,
kus me aju töötleb päevasündmusi läbi
teatud vastupidises järjekorras, moodustades kui terve sarja.
Kuid see pole see, millest ma räägin.
Tean üht medõde Austraalias, kes rääkis sellest ajast,
kui erinevate masinatega mõõdeti uneapnoed.
Ta ütles, et kui inimene nägi und, siis masin fikseeris teatud liikumise.
Siis aga tuli nii sügav unefaas,
kus polnud võimalik midagi registreerida.
Uurijate jaoks oli see suur müsteerium,
kuid talle kui kristlasele sai selgeks, et see on see faas,
kus Jumal kõneleb inimesega ja kus Ta näitab inimesele unenägu.
Peale seda ärkas ka inimene üles,
mäletades, mida Jumal oli talle rääkinud.
Seegi kuulub Jumala au ilmumise alla.
Piiblis on öeldud,
et usklikud saavad lõpuaegadel nägema veelgi enam unenägusid,
ingleid ja ilmutusi.
Nii olen ka märganud,
et inimesed, kes pole elu sees unenägusid näinud,
on hakanud ütlema: "Nii kummaline!
Ma nägin sellise ja sellise unenäo ja tundub, et see läheb täide."
Olen kuulnud ka mitmetest juhtudest, kus ingel on kellelegi ilmunud.
Tundub, et ingleid ilmub rohkem kui eales varem.
Kui me ei haara kinni
neist Jumala antud üleloomulikest asjadest,
siis hingevaenlane röövib need ära.
Uue ajaga käib kaasas kõikvõimalikku vaimset surra-murrat,
kust inimesed otsivad täidet Jumala-kujulisse tühimikku oma sees,
mida samas ei saa täita mitte keegi teine kui vaid Jumal ise.
Iisraellased kogesid terve põlvkonna vältel
Jumala-poolset söötmist, jootmist ja hoidmist.
Keset kõrberännakut said nad selle kõik tasuta.
Nad said kulgeda Jumala aupilve all
ja sellest hoolimata polnud neil austust Jumala au suhtes.
Neil polnud seda arusaamist, mis meil täna on Püha Vaimu kaudu.
See aupilv kätkes endas Jumala ligiolu,
mis oli pidevalt nendega.
Meie jaoks see on meie sees.
See Jumala ligiolu.
Usun, et samal moel sünnib täiesti uus Jumala au põlvkond,
kes saab elama ja liikuma Jumala ligiolus
ja kellel saab olema suhe Temaga.
Nii nagu sul on lähedane suhe Jumalaga.
Armastav suhe Jumalaga.
See on midagi sellist,
mis ei lase meil enam mängida taevaste ja jumalike asjadega.
Me ei mängi enam kogudust ega arva: "Mul on selle koguduse liikmekaart,
mistõttu kõik on hästi ja ma astun sealt aegajalt läbi.
Imed sünnivad nagunii vaid pastori või mõne kuulsa kõneleja kaudu
ja vaid see prohvet kuuleb, mida Jumalal on mulle öelda."
Olen märganud, et vähemalt Soomes on tõusnud esile selline põlvkond,
kes jookseb ühe prohveti juurest teise juurde,
küsides, kas peaks sööma herne- või peedisuppi
ja minna selles või tolles suunas.
Samas kui peaksid ise õppima seda Jumalalt küsima
teievahelise lähedase suhte kaudu.
Jumal vägagi tahab suhelda sinuga, tehes seda otse.
Me ei vaja selleks neitsi Maarjat,
kelle kaudu vahendada Jeesusele oma muresid ja probleeme.
Me ei vaja ka ühtki teist vahendajat, sest meile on antud Püha Vaim,
kelle kaudu meil on otseühendus taevaga.
Paljud on küsinud mu käest, mis mu visiitkaardil kirjas on?
Mis tiitel seal kirjas on?
Kui ma varasemalt omale visiitkaarte tellisin -
need olid mu ametis hädavajalikud ja saartel, kus ringi liigun,
siis võisin trükkida sinna mida iganes.
Olen näinud, kuidas sinna on trükitud: "Apostel" see ja teine,
"prohvet" see ja teine.
Inimene võib endale igasugu tiitleid välja mõelda,
aga Jumal on see, kes annab sulle töö.
Kõige ausam tiitel, mida ma võiks oma kaardile panna,
on "torumees".
Nägin u 20 aastat tagasi ühe nägemuse,
kus üks ruum oli täis erinevaid torusid ja neid oli seal lõputult.
Mul aga olid torumehe tööriistad üle õla.
Ma isegi ei tea kõigi nende nimetusi,
aga ühe pika metallvarda otsas oli selline terashari.
Läksin sealt ruumist edasi ja jõudsin ühe ummistunud toruni.
Kruvisin sealt midagi lahti
ja surusin selle metallvarda sinna sisse,
tõmmates sealt välja igasugu soppa ja sodi.
Kruvisin peale seda toru uuesti kinni
ja seal hakkas puhas vesi uuesti voolama.
Nii see käibki.
Tunnen, et olen kui vaimulik torumees,
kes käib kogudustes ummistusi kõrvaldamas,
et kogu sopp ja sodi kaoks
ning inimeste silmad avaneksid mõistma Jumala väge.
Ma käin ja kuulutan Jumala rahvale usku.
Usku, et sa oled võimeline ja sinus on kogu vägi.
Haagi end selle väe külge! Tule Jeesuse juurde!
Järgi Teda ja tee Tema tegusid.
Püha Vaimu vägi on sinu jaoks, mistõttu lase see käiku.
Liigu edasi Tema võidmises!
Ja kui sul pole seda,
siis palu Jumalat, et Ta laseks sel purskuda sinu seest.
"Issand, ava oma luugid,
et ma oleks üleujutatud Su taevase õliga."
Nagu on öeldud,
et Taaveti peadki võiti taevase võideõliga
ja see voolas Aaroni habemestki.
Palu seda taevast õli.
Hüppa sellesse Jumala hoovusesse, mis voolab Tema trooni eest
ja ära lepi vaid varvaste kastmisega sellesse.
Uju Tema täiuse sees.
See võib vahel olla pisut happeline ja otsekui torkida,
aga samas see teeb sulle siiski head.
Palu seda Jumala au.
See ei tule muidu, kui vaid kiites ja ülistades Teda.
Olen märganud, et kui esile tõusevad mõned kriitilised olukorrad,
siis ma panen mõne hea ülistus-CD mängima
ja hüppan ning hõljun Jumala ees.
Kujutan ette, et olen baleriin, mida ma muidugi ei ole.
Maises mõttes olen pigem kui portselani poodi sattunud elevant.
Kuid Jumala ees hõljun ma kui liblikas.
Kui ülistus tõuseb su südamest, siis see ründab pimedusejõude
ja imed hakkavad sündima.
Ülistus murrab pimeduse väe,
sest hingevaenlane ei talu sinu ülistamist
ega samme, mis kiidavad Jumalat.
Taavetki saavutas võidu Jumala ees hüpates ja tantsides.
Nii et ära piirdu vaid "omaenda klubis" mängimisega.
Usklikud on väga aldid moodustama omaette klubisid ja seltskondi,
samas kui me kõik oleme üks.
Taevas ei ole eriosakondi,
kus ühes osakonnas on soomlased,
kes arvavad, et peale nende ei pääse keegi taevasse.
Taevas rõõmustatakse ja lehvitatakse,
viibides Jumala tohutult suures aus.
Nii et niipea, kui keegi mainib Jeesuse nime,
hüppad sa 2 m kõrgusele õhku ja Jumala vägi täidab selle paiga.
Mõelda vaid, milline vägi peitub Jeesuse Kristuse nimes!
Ära hooli inimeste arvamustest.
Niipea, kui saad vabaks inimeste kartusest,
saab Jumal läkitada sind naabriteni ja rahvasteni üle maailma
ja igasugu asju hakkab juhtuma.
Kuulutades Jumala suurusest ja väest
ei saa sa karta pimedust ja pimeduse jõude,
vaid pimeduse jõud kardavad sind.
Piibel ütleb, et pead rakendama oma usku ja meelevalda
ja mitte vaatama pimeduse tegude peale.
Igavik on igavene - seal puudub aeg.
Me oleme harjunud sellega,
et kui me ihu saab haavata või me murrame mõne luu,
siis paranemine võtab nädalaid,
kuna see kõik toimub siin maises sfääris.
Oleme harjunud sellega,
et me juuksed või küüned kasvavad teatud aja jooksul
ja et me rakud uuenevad teatud protsesside käigus.
Kuid kui Jumal puudutab me haavu, murtud luid või ihu tabanud haigusi,
siis see võib toimuda silmapilkselt,
sest igavik on ajatu.
Miski siin maailmas ei kao kuhugi, vaid on ikka kuskil olemas
ja me võime kutsuda selle olemas olemisse.
Miski ei kao.
Jumal on ajatu
ja seetõttu kulgeb ka üleloomulik tervenemine
igaveses ajatuses ja sellele omaselt.
Nõnda nagu inglid võivad liikuda vaid hetkega ühest kohast teise,
sest nad liiguvad ajatus sfääris.
Ma nii väga loodan, et mõistad seda.
See on ka põhjus, miks sellest sulle räägin.
Kõik on ajatu!
Nii võivad inglid olla spontaanselt nii siin kui seal,
sest nende jaoks puudub ajamõõde.
Me oleme vajalikud siin muutuvas maailmas,
omades samal ajal võimet liikuda ajatus sfääris.
Jumal võib oma Vaimu kaudu viia meid ühest kohast teise
nõnda nagu Ta tegi seda Filippusega,
kelle Ta viis ühele mehele evangeeliumi kuulutama.
Sinagi võid leida end sellisest olukorrast,
mistõttu ära sea omapoolseid takistusi Jumalale.
Mulle küll meeldiks reisida selles ajatus sfääris.
Võtaksin hea meelega vastu Filippuse-laadse siit-siia viimise,
kui vaid pakutaks seda võimalust.
Džunglites on vahel raske ringi liikuda
ja alati pole kedagi, kes annaks nõu, mis teedpidi minna.
Nii et kui Jumal tahab "lennutada" mind kuhugi,
siis sündigu nii.
Jumal võttis ju Hesekielilgi natist kinni
ja lennutas ta kõige täiega ühte kohta asju üle vaatama.
Mul küll pole sellist pikka hobusesaba, millest kinni haarata,
aga küllap Jumal saab liigutada meid ilma hobusesabatagi.
Just seetõttu, et Tema jaoks on aeg ajatu.
Jumala aulises ligiolus sünnib alati imesid,
kus inimestele luuakse uued silmad, uued kuulmekiled või uus süda.
Jalad kasvavad otsa.
Seda kõike on sündinud ja sündimas eripaigus üle maailma.
Jumal on kõige Looja ja Ta loob endiselt veel.
Psalmis 139:15-16 on öeldud:
"Mu luud ei olnud varjul sinu eest, kui mind salajas loodi,
kui mind maa sügavuses imeliseks kooti.
Su silmad nägid mind juba mu eos
ja su raamatusse kirjutati kõik päevad, mis olid määratud,
ehk küll ühtainustki neist ei olnud olemas."
Mida see tähendab?
Seda, et Jumal teadis ja tundis sind juba aegade algusest peale.
Miks sa siis muretsed koguaeg:
"Oh aeg, ei tea, mida küll homne toob?
Kuidas ma küll sellest olukorrast välja tulen?"
Jumal teab juba kõike aegade algusest saadik.
Usu siis sellesse!
Usk on kindel usaldus selle suhtes, mida ei nähta.
Selle suhtes, kes Kristus on.
See on usk teadmises, et sinuga ei saa midagi halba juhtuda,
kuna Jumal on tundnud sind ja su elu aegade algusest saati.
Ta teab, mida su homne, ülehomne ja järgmine aasta toob.
Ta on juba aegade algusest peale määranud kõik su ajad, teed ja elu,
teades täpselt, milline see on.
Vähemalt minu Piibel ütleb nii Psalmis 139.
Saagu see sulle selgeks, kui pisut kahtled selles.
Loe seda Psalmi ikka ja jälle,
sest Jumal on su ajad ja päevad paika pannud.
Mitte hingevaenlane.
Paljud saavad hülgama Jumala uue au ilmumise.
Oleme selles ajas näinud paljusid ärkamisi.
Erinevates maades ja ka Soomes.
Olen iga ärkamise alguse juures kuulnud ühte ja sama stamplauset:
"See on kindlasti valeõpetus.
See ei saa küll Jumalast olla.
Siin on küll midagi viltu."
Igat ärkamist on hukka mõistetud,
aga ära sina kuulu nende hukkamõistjate hulka.
Kui ma kuulen, et kusagil midagi toimub
ja keegi ütleb midagi negatiivset selle kohta,
siis ma lähen ise vaatama, mis toimub.
Tahan oma silmaga näha, kas on nii või mitte?
Sest meile on ju antud Püha Vaim ja ka vaimude eristamise and.
Mitte kritiseerimise vaim, vaid vaimude eristamise vaim.
Küll Püha Vaim sulle teada annab, kas asjad on õiged või valed.
Igas ärkamises on oma väiksed kiiksud,
mille kaudu Jumal paneb meid otsekui proovile,
et näha, kas võtame ikka asju tõsiselt.
Kas me ikka usume kogu seda hullumeelsust
nii nagu Pauluski kord oma aja ärkamist nimetas.
Kuid ometi läks ta sellega kaasa.
Ja kui see kõlbas nii Paulusele kui Jeesusele,
siis miks ei peaks see meile kõlbama?
Ehk siis, inimesed arvustavad alati Jumala au ja ärkamist,
ajades viimse kui juuksekarva lõhki
ja piideldes selle üle, kas see ikka on õige õpetus või ei?
Tean vähemalt soomlaste põhjal, et kui keegi rajab kuhugi koguduse
ja nimetab selle "Õige õpetuse õigete kogudus",
siis mõne kuu pärast tekkivad juba tülid ja lõhenemised.
Osa seltskonda eraldub kogudusest,
nimetades end "tõeliselt õige õpetuse õigeteks järgijateks".
Me kuidagi ei saa hakkama üksteise seltskonnas
ja see on see, kust hingevaenlane kinni hakkab.
Ta tahab kustutada ärkamise juba selle algfaasis.
Ära ole sina see tuletõrjuja, kes viskab ärkamisele vett peale.
Mine sellega pigem kaasa,
sest kui Jumala au ja ärkamine järgmine kord tulevad,
tulevad need kohe kindlasti imede ja tunnustähtede saatel.
Ühtlasi olen kindel selleski, et kui kellelegi kasvab uus jäse
või sünnib muid üleloomulikke imesid,
siis eks kriitikud ärka ka ellu, öeldes:
"Piiblis on öeldud,
et lõpuaegadel eksitatakse Jumala valituidki."
Ma ei usu, et inimene, kes elab suhtes Jeesusega,
võiks saada eksitatud.
Keegi, kellel on Püha Vaim.
Küll see Püha Vaim sulle teada annab,
kas asjad on nii või mitte,
nii et saaksid eemalduda valest vaimsusest.
Usu sellesse, mida Jumala Sõna ütleb.
Usu sellesse, mida evangeeliumites öeldakse.
Mulle sobib see küll.
See sobis ka Jeesusele.
Meil on kombeks mõista teisi hukka vaid kuulujuttude põhjal,
kuid oma suusõnade kaudu
takistame me ka teistel saada osa täiest ärkamisest.
Me arvame, et teeme selle kaudu Jumalale head.
See on läbi ajaloo olnud nii.
Alati on olnud tagakiusajaid
ja tiku tõmbajaid, kes on süüdanud tuleriitasid,
kus usklikke põletada.
Need ei pea olema reaalsed tuleriidad,
kuid piisab sellestki, kui lasta liikvele piisavalt kuulujutte,
nii et Issanda puudutust kogenud inimene langeb
ja muutub tasapisi vaimselt surnud kehaks.
Jumal ei vaja sinu abi.
Iga ärkamine, mis pole Jumalast,
vaibub varem või hiljem ilma sinu kaasabitagi.
Mis aga on Jumalast, liigub edasi kui tuuleiil
sõltumata sellest, mida sa asjast arvad või ei arva.
Ühtlasi aga pühib see ära kõik takistused,
mille oled üles seadnud.
Jäädes üksi "rannale" maha, märkad korraga,
et tegu oli siiski ärkamisega, mis tuli ja läks
ja millest sa ei saanudki osa.
"Oh oleks ma ometi saanud sellest osa!"
Küsi nende asjade kohta Jumalalt, vaata ja hinda kogu olukorda.
Oled sa kunagi mõelnud asjadele selle vaatenurga alt,
et sina - just nimelt sina,
võid olla see, kes on Jumala plaanidel tee peal ees
ja üldse mitte su naaber, keda sa nii väga kritiseerid.
Vaid üks hingetõmme ja Jumal võib puhuda sind minema.
Kuulen tänapäeval sedagi,
et Püha Vaimu väe all kukkumine pole ikka õige asi.
Või kui kukud ettepoole, siis see on saatanast
ja kui tahapoole, siis see on Jumalast.
Kui aga kukud külje peale, on tegu valeõpetusega.
Kuid see pole nii!
Kui Jumala Vaim veab sind endaga kaasa
või pööritab sind...
Kui Tema vägi puudutab sind kasvõi natukenegi,
oleksin ikka väga üllatunud,
kui su keha sellele kuidagimoodi ei reageeri.
Jah, selleks pole igakord tarvis väliseid ilminguid,
sest kõige olulisem on, et Jumal teeks midagi su sees.
Kui aga su ligimene kogeb sellist ebatavalist nähtust,
siis ära kiirusta seda kohe hukka mõistma.
Kui selles on midagi lihalikku, siis see ei pea kaua vastu nagunii
ja see vajub ära.
Kui see aga on Jumalast, muudab see kogu inimese olemuse.
Ja mine tea,
ehk saab su ligimese vaim sellest nii sütitatud,
et see saab muutma sindki ja mitte vaid teda.
Olen näinud paljusid inimesi,
kes on sõdinud Jumala võidmise vastu
ja Temast alguse saanud ärkamiste vastu.
Sellised inimesed langevad sügavasse meeleheitesse
ja masendusse,
kogedes vaimset surma.
Ära sina küll sellest osa saa!
On neidki, kes on lausa füüsiliselt ära surnud.
Inimene pole apostlite aegadest alates karvavõrdki muutunud.
Inimkond vaevleb endiselt samade iseloomujoonte küüsis -
kadedus, oma heaolu tagaajamine
ja ka religioossuse vaim, mis võib väga kirkalt esile tõusta.
Ükski kogudus pole sellest prii.
Seal leidub ikka inimesi, kel on religioossuse vaim.
Täiuslikku kogudust pole olemas!
Kui hakkad seda otsima, otsid elu lõpuni.
Inimene on aegade algusest olnud avatud saatana propagandale.
Seda läbi ajaloo.
Kui aga koged Jumala esimesi tuuleiile,
ära lase sel mööda minna,
isegi, kui see läheb sulle kalliks maksma.
Võta see vastu, sest see uuendab su luud ja üdi,
see uuendab kogu su elu ja Jumala soosing saadab sind.
Elades siin maa peal, tegi Jeesus rohkelt imesid.
Kuid isegi tolle aja variserid ja ülivaimulikud kujud
ei võtnud seda vastu,
sest Jeesus tegutses hoopis teisiti, kui seda oldi varasemalt tehtud.
Nii et ärkamine, mis tuleb kui tuuleiilina,
saab tõusma esile hoopis teisel moel kui varasemalt.
Ma kogen enda sees neid ärkamise laineid.
Ma näen, kuidas rahvas on näljane.
Paljud ütlevad, et kõik on nii kuiv, nii kuiv.
Kui aga heita selle kuivuse sisse üks tuletikk,
puhkeb tohutu metsatulekahju.
Kui aga kusagilt on märg, ei juhtu mitte kui midagi
ja see väike leek kustub.
Nüüd aga on aeg!
Kogen, et nüüd on aeg ärkamisel tulla.
Keegi rääkis, kuidas Hilja Aaltonen oli öelnud:
"Sel suvel puhkeb ärkamine ja siis Jeesus viib mu taevakoju."
Hilja oli juba 105-aastane.
Olen näinud kõikjal neid ärkamise märke.
Inimesed on janused ja näljased,
aga Jumal tahab esmalt tervendada usklikke endid.
Ta tahab tervendada nende füüsilised haavad ja valud.
Miks?
Et nad oleks võimelised tegema Issanda tööd
ja liikuma kui tule või tuulena edasi.
Kui sa vaid avad oma südame Jeesusele Kristusele.
Luuka 7:23 on öeldud:
"Ja õnnis on see, kes minust iial ei pahandu!”
See on mu meelest üks huvitav lause.
Peab ikka olema täiesti lahti rebitud ja isepäine,
et seista vastu üleüldisele arvamusele.
Soomlased on ehk selles osas üsna pikameelsed
ja seetõttu ehk võib Jumal viia meid
kõige kaugematessegi maailma äärtesse.
Nõnda nagu Jumal tegi selle katoliku kiriku nunnaga -
nö sinise naisega,
kelle ta viis Hispaaniast
kuulutama evangeeliumi Lõuna-Ameerika indiaanlastele.
Ta ei osanud nende keelt, kuid Jumal võib muuta su keelegi.
Tema ju on loonud kõik need keeled
ja nii võib Ta sulle anda ka vastava keeleoskuse,
et saaksid kuulutada selles keeles.
Kas Issanda teed pole mitte põnevad?
Ma ei hooli sellest, kuidas Ta au ja ligiolu tulevad
ja kuidas need välja näevad,
sest ma ei vaata inimeste peale.
Jah, ma tahan küll eristada õige valest
nii nagu mul on üks sõber,
kes lausa briljantsel moel eristab õige valest.
Tema nimi on Püha Vaim.
Nii ei pea ma kunagi muretsema, millega on tegu,
sest saan küsida oma sõbralt:
"Saaksid Sa siin palun nõu anda, on siin tegu õige või vale asjaga?"
ja mu sõber Püha Vaim vastab: "Jaa, see on õige asi. Võta aga vastu!"
Kui inimene kannab piisavalt kaua vanu riideid,
ilma, et ta neid vahel vahetaks,
hakkavad need riided haisema, kas pole?
Sama lugu on ka vaimsete asjadega.
Kui oma "vaimseid riideid" kunagi ei vaheta,
tekkib neilegi ebameeldiv lõhn juurde.
Me aga peaks lõhnama Jeesuse järgi hukkuva maailma jaoks.
Meid on loodud elama ja käima Jumala aus ning ligiolus.
See peaks olema meie loomulik olemisviis.
Ta pakub meile uue põlvkonna ärkamist,
mis kätkeb endas Jumala üleloomulikku maailma.
Ma ei taha küll leppida vähemaga.
Tahan saada osa Jumala üleloomulikust maailmast.
Ehk just seetõttu kingibki Jumal meile ülirohkesti imesid.
Neid on sinugi jaoks terve korvitäis või kaubaalus varuks,
aga sinust sõltub, kas võtad selle vastu.
Jumala taevastest varaaitadest ei saa imed kunagi otsa.
Mindoro saarele minnes alustasin ma väga väikeselt.
Otsustasime, et peame oma teenistuse rannas
ja teeme selle lastele.
Kogudus, kellega koostööd tegin,
selle koguduse naised varusid 30 inimese jaoks toitu.
30 inimest ka muide tuli.
Enama jaoks polnud meil usku.
Jagasin seal lastele evangeeliumi, rääkides neile Jeesusest ja taevast
ja lapsed kuulasid huviga.
Seal oli ka paar ema.
Üks ema hoidis poega süles, kes oli ehk 6-7-aastane
ja ma märkasin, et selle poisi jalad olid täiesti lõdvad
ehk siis ta oli halvatud.
Kuulsin väga selgelt, kuidas Jumal ütles:
"Mine selle poisi juurde ja ütle talle, et ta saab sel samal päeval käima."
Tundsin end peale seda üsna hapralt.
Läksin selle ema juurde ja palusin, et ta annaks poja minu kätte,
nii et ta hoiaks teda ühelt poolt kaenla alt
ja mina teiselt poolt kaenla alt.
Poiss hakkas nutma, öeldes: "Ma ei oska ju käia!
Ma ei oska ju käia!"
Vastasin: "Ega ma seda ju küsinudki, oskad sa käia või mitte.
Tahan vaid, et seisaksid mõnda aega püsti."
Ta kõikus ja seisis - meie toel muidugi
ja ma mõtlesin, mis sealt edasi saab?
Ja siis kuulsin Püha Vaimu häält: "Nüüd hakkame kõndima."
Ütlesin siis sellele väikesele poisile: "Nüüd hakkame kõndima."
Väike poiss vastas:
"Ei hakka me midagi, sest ma ei oska ju käia!"
Vastasin: "Seda ma ei küsinud ja me hakkame nüüd kõndima."
Käskisin emal hoida ühelt poolt ja ise hoidsin teiselt poolt
ja nii me hakkasime mööda ranna äärt minema.
Poisi jalad lohisesid mööda maad, jättes endast raja maha
ja kõik sealsed lapsed lihtsalt jõllitasid meid.
Mu oma mõistus ütles, et olen peast ikka täitsa segi läinud,
kuniks Püha Vaim ütles: "Käsi emal oma poeg lahti lasta!"
Ütlesin selle emale edasi, ta tegi seda ja poiss vajus ühele küljele,
kuid ma hoidsin teda endiselt kinni.
Ja siis Jumal ütles: "Nüüd lase sina ka lahti!"
Poiss hakkas edasi-tagasi õõtsudes nutma:
"Ma ei oska käia ega suuda seda!"
Ja siis ma põrutasin: "Kõnni Jeesuse Kristuse nimel!"
ja ta tegi oma esimesed sammud.
Ütlesin: "Jookse Jeesuse Kristuse nimel!"
ja ta hakkas oma nõtkuvate jalgadega jooksma.
See oli ime!
Mida enam ta seal liival jooksis, seda tugevamaks ta jalad said
ja ta hüppas ning hõiskas nii nagu kõik lapsedki seal ümber.
Üks ema hoidis oma 2-aastast last süles,
kelle üks käsi oli täiesti kui kuivanud luu.
See väike laps aga oli sellest imest nii suures vaimustuses,
et ta käsi hakkas pöörlema kui propeller
ja sai samuti terveks.
Pole tarvis muud kui Jumala üleloomulikku võidmist.
Tegu oli Jumala võidmisega,
mis kui puudutas seda väikest last, ei vajanudki midagi enamat.
Kuuldused sellest jõudsid ranna teise otsa
ja kui me järgmine päev seal teenistust pidasime...
Minuga oli Austraaliast kaasas ka üks noor naine.
Pastor mängis kitarri
ja me olime varunud pisut rohkem toitu
ehk siis umbes 200 lapse jaoks.
Tuli aga 700 last!
Nad olid kuulnud, et seal on inimesi, kelle kaudu Jeesus teeb imesid.
Kui Jumal korraldab reklaami, pole muid postreid ja asju vajagi.
Või noh, teatud olukordades on ka neid tarvis,
kuid slummides mitte, sest seal levis reklaam suust suhu:
"Minge sinna, sest Jeesus teeb seal imesid!"
Nii oli meil võimalus
kuulutada kõigile neile lastele evangeeliumi.
Me algul mängisime nendega,
isegi, et ma pole mingi õpetaja ega lasteaia kasvataja.
Ainus lastelaul, mida oskasin, oli: "Jõulupuu on ehitud",
kuid vahet polnud, mida ma laulsin, sest nad ei saanud sellest aru nagunii.
Kuid mängides saime neist esimese energialaengu maandatud.
Ja kui me olime siis ära mänginud, palusime neil võtta ritta
ja me saime jagada neile Jeesusest Kristusest ja taevast.
Kõik neist tahtsid pääseda taevasse.
Siis aga ütlesime, et selleks peab tundma Jeesust,
mispeale rääkisin neile sellest, kes on Jeesus.
Palusin, et nad paneks oma käe oma südame kohale
ja me palusime patuse palve.
Mitte, et pidada kinni mingitest traditsioonidest,
aga ma lihtsalt tundsin, et seda tuleb teha.
Kui lapsed silmad sulgesid, siis osad neist nutsid.
See palve tõesti puudutas neid.
Jumala Püha Vaim, kes on mu sõber
ja kes on sinugi sõber,
puudutas neid lapsi.
Nägin, kuidas Jumal murdis nende südame.
Kõige pisemategi oma.
Seal oli isegi 3-4-aastaseid, kelle silmist voolasid pisarad.
Tundsin end selles olukorras lausa tagasilangenuna.
Jumala Püha Vaim puudutab east sõltumata.
Ta puudutab kõiki rahvaid ja igas vanuses inimesi.
Kõige pisemategi südameid.
Sealt saigi mu sealne teenimistöö alguse.
Nägin seal üht 10-aastast poissi, kes vedas enda järel punast tompu.
Läksin talle vastu ja nägin, et see punane tomp oli ta väike vend -
ehk umbes 6-aastane.
Vanem vend ütles: "Temagi tahab saada terveks.
Ta kuulis, mis eile juhtus ja ta tahaks hakata ka käima."
Oh sa jutt!
Mind tabas täielik paanikahoog, aga ma võtsin selle poisi sülle
ja ütlesin: "Ma palun Jeesuse nimel, et Jumal tugevdaks su jalgu."
Need jalad olid kui süldid ja ta käed peenikesed kui piitsavarred.
Kuid siis ma sain teadmisesõna: "Sa õpid veel käima",
mispeale kõik hakkasid hõiskama ja rõõmust hüppama.
"Sa hakkad käima! Sa hakkad käima!"
Kuid sel hetkel ei toimunud mingit imet.
Palusin, et Jumala au võiks mingilgi moel
tulla selle olukorra üle.
Kutsusin selle poisi me teisele teenistusele,
et ta võiks seal kuulda evangeeliumi sõnumit.
Kogu see lugu kestis veel mitu kuud
ja ma lubasin saata talle, mida iganes ta soovib,
kuna tal oli ka äsja olnud sünnipäev.
Poiss aga vastas,
et ta tahab minna kooli ja õppida käima.
Ja nii juhtuski, et kord ühel päeval Jeesus sai austatud selles poisis.
Jagan seda lugu vaid lühidalt.
Sel poisil oli oma ratastool ja kui ta seal istus,
tõusis ta üks hetk korraga püsti ja hakkas käima.
See ei sündinud ühegi inimese auks,
vaid kõik, kes teda tundsid,
hakkasid hüüdma: "Ta käib! Ta käib!
Jeesus pani ta käima!"
Taaskord tuli Jeesuse au selle poisi kaudu täiuslikult esile.
Keegi ei saanud öelda, et see või too inimene tervendas ta.
Tähelepanu ei läinud maistele "staaridele",
vaid kõik tunnistasid,
et Jeesus Kristus tervendas selle poisi.
Ma ei tea, miks see pidi nii minema,
aga poiss ise uskus, et ta hakkab kord käima
ja temast sai ka hiljem üks mu õpilasi.
Täna mängib ta korvpalli ja temaga on kõik hästi.
Jumal teeb veel tänapäevalgi imesid ja Ta teeb neid ka Soomes.
Mida iganes tarvis - palu Ta käest!
Tõsta oma usutaset ja usu üleloomulikkusesse!
Loe Piiblist Jumala plaanide kohta sinu suhtes.
Meil võib olla igasugu haigusi ja ka masendust.
Tahan tõesti paluda
kõigi masendunud ja rõhutud inimeste eest,
et saaksid jõudu Jeesuselt Kristuselt.
Jõudu ja väge minna edasi ja kogeda üht tuld põlemas enda sees.
Jeesuse Kristuse meelevalda ja tuld.
Mul täiesti ükskõik, mil moel see Jumala au tuleb,
kui vaid Tema Sõna saab austatud.
Tulgu see siis tuuleiilina või tormina
või valgusevihuna, mida kogu maailm näeb.
Mul täiesti ükskõik sellest,
sest Jumalal on loov vägi ja Ta võib teha, mida iganes.
Peaasi, et lõhnaksid Jeesuse järele,
mis on mõeldud hukkuva maailma jaoks.
Meid on loodud kogema Jumala ligiolu ja au.
Selle kogemine peaks olema meie loomulik osa.
Ta pakub meile uue põlvkonna ärkamist,
mis tõesti sirutub üleloomulikuni.
Sinna peaksime rajama oma asupaiga, kus elada.
Kui teenime Jumalat ja toome Talle kogu oma kiituse,
siis elame ka välja saatuse,
mille Jeesus on meie jaoks valmis pannud.
Sina, kes sa mind hetkel vaatad -
pane oma käsi mõne oma haige koha peale
ja ma palvetan su eest.
Jeesus, puuduta igat haiget, kes vaatab hetkel seda saadet.
Jeesuse Kristuse veres peitub vägi.
Jeesuses peitub üleloomulik vägi,
mis puudutab sindki.
See vägi on mõeldud puudutama su luid ja liikmeid.
Ma kuulutan igale haigele rakule ja vähirakule
täit tervenemist Jeesuse Kristuse nimel.
Taastugu kõik see, mis pole hetkel oma algselt mõeldud konditsioonis.
Ma hävitan hingevaenlase läkitatud nõrkuse vaimu ja haiguse vaimu.
Just praegu, Jeesuse Kristuse nimel.
Tõuse oma haigest ihust ja saa kirgastatud Jumala auga,
sest Jumal on valinud sulle saatuse, mis on mõeldud vaid sinu jaoks.
Otsekui tellimustööna.
Ta tahab teha sulle head.
Issand, ma kuulutan Sinu soosingut igaühele, kes on maha surutud.
Ma kuulutan ka majanduslikku soosingut,
nii et keegi ei peaks enam elama ega kannatama pimeduses,
vaid sa saad tõusta ja särada nagu Jeesus ütles.
Tõuse ja sära, sest Jumala soosing on sinu üle just praegu
ja kannab sind läbi su kitsaskohtadest.
Ole õnnistatud Jeesuse nimel,
sest Jumala mõtted su suhtes on head ja õnnistatud mõtted.
Usalda end Jeesuse hoolde, sest Ta tahab aidata sind
ja vabastada su mureliku meele.
Ta tahab kinkida sulle inimväärse elu
ja lasta sul kogeda üleloomulikke imesid.
Ta tahab avada su silmad üleloomulikul moel,
et näeksid Jeesuse maailma ja kõiki taevasi asju.
Sa oled väärtuslik ja mitte väärtusetu.
Jeesuse Kristuse vägi täitku sind ja tõstku sind sealt mülkast üles.
Tänu Sulle Issand, et Sina päästad sealt mülkast
ja puudutad oma väega igat ühte, kes seda vaid vähegi soovib,
sest kõik, mis meil on, on Sinu armust.
Kõik on Sinu armust.
Selle eest on hind juba makstud ja see on kallis hind.
Jeesuse Kristuse vere hind.
Oo Issand!
Sündigu Jeesuse nimel kõik Sinu tahte kohaselt,
et Sinu arm tuleks auliselt esile
ja Su au langeks ka selle rahva üle.
Et Sinu teod saaksid austatud.
Oo Issand, tänu Sulle Jeesuse nimel piiritute imede eest!
Oo Issand! Aamen.
Tõlge: Anne-Ly Raukas